คุณคะ สอบถามหน่อยค่ะ ตอนมีพสพ. เรากินยาคุมแล้วก็ให้แฟนใส่ถุงยางด้วย ตอนนี้ประจำเดือนช้าไป4วันเเล้ว (โหลดแอปใน ทรส. มาใช้ค่ะ มันขึ้นว่ามาช้า4วัน) มีโอกาสท้องไหมคะ พยายามไม่เครียดเเล้วค่ะ เเต่ก็ทำไม่ได้ มันมีปัจจัยอื่นร่วมด้วยไหมคะ ป้องกันขนาดนี้จะท้องไหมคะ ขอบค่ะ
สวัสดีค่ะ หากได้ทานยาคุมกำเนิดมาอย่างถูกต้อง โดยทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันของแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% และหากได้ใช้ถุงยางอนามัยร่วมด้วย โอกาสในการตั้งครรภ์ก็จะถือว่าน้อยอย่างยิ่งหากยังทานยาคุมกำเนิดไม่ครบ 28 เม็ด หรือทานครบ 21 เม็ดแล้วยังเว้นระยะไม่ครบ 7 วัน ก็ให้รอไปก่อนค่ะ เมื่อทานยาครบ 28 เม็ดหรือเว้นระยะครบ 7 วันแล้ว หากประจำเดือนไม่มา จึงค่อยตรวจหาการตั้งครรภ์ดูค่ะ